Spil minnen wunder· vol bringen man gieth
Spil minnen wunder· vol bringen man gieth
ir wiben der trúwen teil prisen ir ere·
schone Ich spe da hoch sterke·
die mich han verladen·
schaden er gan sich hie merke·
so lase dich krone here·
mir wisen heil núwen swere liben ie riet
ringen wol wunder sinnen vil war·
quam gwin· der vil wisen ze male·
die venus verschriet·
riet si· ê· sus parcifalen·
entrisen den sin si nam gar·
adam sampsone· in ir ziten
bǒg wirde in ir schoͤne·
si selden gen wiben vervieng·
er gieng an ir liben ein melden gehoͤne
kv́nde girde trǒg dauiden·
Salmone da sam·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse